Stephen Chow Kembali Menerusi Filem The New King Of Comedy
Selepas lama menyepi, akhirnya pelakon komedi terkenal Hong Kong, Stephen Chow kembali menerusi filem terbarunya, The New King Of Comedy. Bagaimanapun, aktor tersebut hanya bertindak selaku pengarah filem komedi dari Hong Kong itu. The New King of Comedy merupakan filem ‘remake’ King Of Comedy yang popular pada tahun 1999. Filem tersebut dibintang oleh Stephen Chow sendiri berserta beberapa pelakon lain seperti Karen Mok, Ng Man Tat dan Cecilia Cheung. Filem ini bakal mengisahkan tentang seorang pelakon tambahan yang berusaha keras untuk jadi pelakon terkenal. King Of Comedy merupakan kisah berdasarkan tentang dirinya sendiri dimana kariernya bermula sebagai pelakon tambahan sebelum menjadi popular sehingga kini. The New King Of Comedy akan menampilkan barisan pelakon popular seperti E Jing Wen, Wang Baoqiang, Tin Kai-man, Zhan Quandan, Ji Ruyang, Zhang Qi serta Yuan Xingze dan akan ditayangkan pada 5 Februari ini diseluruh pawagam tanah air.